Суботнім ранкам звонкі голас дырэктара ГЦК ў чарговы раз урачыста абвесціць аб пачатку вялікага свята з нагоды нараджэння Жыткавічаў. А далей усе ўбачаць непаўторнае відовішча, з мноствам тэатралізаваных дзей, канцэртаў, конкурсаў, якія гарманічна спалучацца ў яркае суквецце з людскіх эмоцый і усмешак, гарачых апладысментаў і цудоўнага настрою. Менавіта дзеля гэтага працуюць культработнікі і бачаць у тым сваё прафесійнае прызначэнне: дарыць радасць людзям. Калі такое ўдаецца, то для спецыялістаў культурнай нівы раёна гэта найвялікшая і найгалоўнейшая ўзнагарода. А іх у актыве Таццяны Яўлаш і калектыва, якім кіруе, вялікае-вялікае мноства. Менавіта людская ўдзячнасць надае ўсім новых творчых здзяйсненняў, а для жанчыны з’яўляецца душы світаннем.